31.03.2016 Hanne Schneider

**Referat af ordinær generalforsamling i Andelsselskabet VELLERUP VANDVÆRK.**

**Onsdag d 30. Marts 2016 kl. 19.30. Vigvejen 10, Vellerup.**

Formanden bød velkommen og konstaterede at indkaldelsen var delt ud til andelshaverne og kunne læses på vandværkets hjemmeside: <http://www.vellerupvandvaerk.dk/>

Fremmødte: Carl-Chr. Kaspersen (formand), Sandvejen 1

Leif Jønsson (bestyrelsesmedlem), Nordvejen 24

Rasmus Jørgensen (bestyrelsesmedlem), Vigvejen 8

Hanne Schneider (kasserer), Vigvejen 10

Christa Kargo, Vigvejen 7

Flemming Andersen, Vigvejen 3

Jonas Groesmeyer (bestyrelsessupleant), Nordvejen 5

Claus Quist Andersen, Nordvejen 22B

Christen Aagaard Sørensen(bestyrelsessupleant), Nordvejen 8

Afbud: Jan Johannessen (bestyrelsesmedlem)

Ad 1) Valg af referent: Hanne Schneider

Ad 2) Valg af dirigent: Carl-Chr. Kaspersen

Formanden gennemgik dagsorden. Ingen bemærkningen

Ad 3) Formandens beretning.

**Vandkvaliteten**: Analysen for 2015 viser tal indenfor grænseværdierne. Det problem, der var med vandkvaliteten i 2013, er således løst. Det er firmaet ALS, der laver analysen hvert år.

**Udskiftning af rørledningsnettet.** Nettet er fra 1966. Normalt holder den slags vandrør 50 år. Vellerup vandværk har de seneste ca. 10 år sparet ca. 70.000 kr. op pr. år. Der har ikke været brud de seneste år. Den nye styring viser ikke spild om natten. En udskiftning vil koste 1,2 - 2 mill. Vi har pvc rør. Nogle steder, ved andre vandværker, er den slags begyndt forvitre ved samlinger. Diskussion om, hvordan det kan foregå. Vi kan bruge andres erfaringer. Ingen aktuel beslutning om at gå i gang.

**Driftssituationen**: I 2014 fik vandværket en ny styring. Den viser ikke særligt forbrug om natten, hvilket indikerer at der ikke er brud på rørledningsnettet. Omkring årsskriftet 2016 viste vandværkets styring, at der var brugt 1500 m3 mere end sædvanligt i årligt forbrug samlet set. Det viste sig at være et brud hos en andelshaver. Det er således ejerens forsikring, der skal betale dette merforbrug.

**Vedligeholdelse**. Vandværkshusets murværk er blevet fuget efter angreb af murbier. En del af dette betales af forsikringen. Desuden har huset fået nyt tag og ny dør.

**Nye vandmåler hos brugerne**. Lovgivningen taler om udskiftning af disse hvert 6. år eller kontrol/kalibrering af 20% af forbrugernes vandmålere hvert 6. år. I så lille et vandværk, som Vellerup, vil en total udskiftning være det fornuftigste. Derfor stiller bestyrelsen forslag under punkt 8.

Beretningen blev godkendt.

Ad 4) Fremlæggelse af regnskab

Carl-Chr. Kaspersen og Hanne Schneider redegjorde for regnskabet . Hanne Schneider bemærkede, efter erfaring fra at varetage kassererposten i ca. ½ år af 2015 for sin usikkerhed med at forstå regnskabssystemet. Revisorerne og Hanne Schneider foreslog at vandværket igen betaler for en ekstern revisors medvirken. Bestyrelsen vil tage spørgsmålet om en ekstern revisor op. Regnskabet blev godkendt.

Ad 5) Takstbladet for 2017 blev vedtaget. Fast afgift pr. bruger: 2100 kr. Variabel afgift: 4,75 kr. pr m3.

Ad 6) Budgettet for 2016 blev vedtaget.

Ad 7) Valg

2 bestyrelsesmedlemmer genvalgt: Carl-Chr. Kaspersen, Leif Jønsson

2 bestyrelsessuppleanter genvalgt: Christen Aagaard Sørensen, Jonas Groesmeyer

2 revisorer: Christa Kargo blev valgt. (De fungerende revisorer Thomas Nielsen og Helle Johannessen var ikke til stede, men spørges om en af dem modtager genvalg.)

Ad 8) Forslag : Bestyrelsen foreslår at udskiftning af husstandsmålere sker med elektroniske målere med mulighed for fjernaflæsning.

Formanden udleverede og gennemgik et bilag, der redegjorde for tre scenarier. Der udspandt sig en grundig diskussion. Flere gav udtryk for tvivl, nogle talte for at vælge den billigste løsning og enkelte talte varmt for den dyreste, men mest moderne løsning. Det overlades til bestyrelsen at tage stilling efter yderligere undersøgelser af fordele og ulemper ved de forskellige muligheder. Arbejdet med udskiftning vil ske i 2016.

Ad 9) Eventuelt. Ingen bemærkninger.

For referat / Hanne Schneider